Bastavales, Brión

San Xulián de Bastavales é unha parroquia que se localiza no leste do concello coruñés de Brión na comarca de Santiago. Segundo o IGE en 2018 tiña 1 397 habitantes (649 homes e 748 mulleres) distribuídos en 24 entidades de poboación, o que supón unha diminución en relación ao ano 1999 cando tiña 1 382 habitantes.

 Xentilicio 
O seu xentilicio é bastavaleiro.

 Historia 
Segundo a mitoloxía popular no castro de Beca tiña a súa residencia a Raíña Lupa na época en que o Apóstolo Santiago foi enterrado en Compostela. Este castro Lupario, ou castro de Beca, puido ser a capital da tribo prerromana dos Amaeos, pertencente ao pobo dos Caparos.

En San Xulián de Bastavales publicouse entre 1932 e 1933 o periódico O Vencello Mahián, centrado no Sindicato Agrícola da parroquia.

No arquivo parroquial gárdanse os escritos do párroco José Pumar Gándara, que polos anos 60 e 70 escribiu unha Historia Inédita de Bastavales, 12 tomos encadernados en pel nos que trata tamén temas como a etnoloxía ou léxico do lugar.

 Patrimonio 

 Castro Lupario
 Santo Arandel
 Ponte do Río Tinto
 Capela de Santa Cecía
 Pena dos Mozos
 Capela do Carme
 Cruceiros: Adro da Igrexa, Beca, Bemil, Sabaxáns
 Igrexa parroquial de San Xulián

A igrexa parroquial foi construída na metade do século XVII sobre un templo románico anterior. Aparece mencionada no poema de Rosalía de Castro "Campanas de Bastavales", do libro Cantares gallegos.
Campanas de Bastavales,
cando vos oio tocar,
mórrome de soidades.

 Castro de Bemil.

 Galería de imaxes 

 Lugares e parroquias 
 Lugares de San Xulián de Bastavales 

 Parroquias de Brión 

 Notas  

 Véxase tamén 

 Outros artigos 
 Lugares de Brión

 Ligazóns externas 
 San Xulián de Bastavales na web do concello de Brión

Categoría:Parroquias de Brión
Categoría:Lugares rosalianos
Categoría:Parroquias de Galicia baixo a advocación de san Xulián